لي شهر ،  مبعد  عن الساحه  وأهلها  بعيد
ما أحرص  على أعلامها  الصاخب ولا شوّها

صديت  عنها  ..   وانا  عارف  ورايي   سديد
عقب   تشبعت   منها    ..    وأختلف   نوّها 

يالين  جت  بنت ابوها  ..  قالت ابا الجديد
كل   ماطلبتك    قصيده   ..  قلت  لي توّها

 أكتب لي  اللي  لاسمعوها   هواة القصيد
 قالوا  على  راي  واحد  يوووه   ياقووووها  

تشرهت   ..   وزعلت مني   وانا المستفيد 
من  بردها  ..   كل ليل أدفى   على  ضوها 

راسي  مايمشي   على  جو  الزمان  العنيد
مير البلاء  .. انه مشى معها على جوووها